શીર્ષક: દિનેશ ત્રિવેદીનું રાજ્યસભામાંથી રાજીનામું, પશ્ચિમ બંગાળમાં હિંસાને ગણાવ્યું કારણ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દિનેશ ત્રિવેદી

એમણે ગૃહમાં એની જાહેરાત કરતા કહ્યું કે એમના રાજ્યમાં હિંસા થઈ રહી છે અને તેઓ એ વિશે સંસદમાં કંઈ બોલી શકે તેમ નથી તેથી તેઓ રાજીનામું આપે છે.

દિનેશ ત્રિવેદીએ કહ્યું, "હું મારી પાર્ટીનો આભારી છું કે તેમણે મને અહીં મોકલ્યો. મારું ગળું રુંધાઈ રહ્યું છે કેમ કે અમે રાજ્યમાં હિંસા સામે કંઈ કરી નથી રહ્યા. મારો આત્મા મને કહે છે કે જો હું અહીં બેસીને કંઈ નથી કરી શકતો તો મારે રાજીનામું આપી દેવું જોઈએ. હું પશ્ચિમ બંગાળના લોકો માટે કામ કરતો રહીશ."

તામિલનાડુ : ફટાકડાની ફેકટરીમાં આગ લાગવાથી 11 મજૂરોના મોત

જે ફેકટરીમાં આગ લાગી છે તે સ્થળ

તામિલનાડુના વિરુધુનગર જિલ્લામાં શુક્રવારે એક ખાનગી ફટાકડાની ફૅક્ટરીમાં આગ લાગવાના કારણે 11 મજૂરો મૃત્યુ પામ્યા છે.

સમાચાર એજન્સી એએનઆઈએ સ્થાનિક પોલીસને ટાંકીને આની પુષ્ટિ કરી છે. 

સમાચાર એજન્સી એએનઆઈએ પોતાના રિપોર્ટમાં દાવો કર્યો છે કે મૃત્યુ પામનારની સંખ્યા 11 થઈ ગઈ છે અને 36 લોકો દુર્ઘટનામાં ઘાયલ થયા છે. 

આ દુર્ઘટના અંદાજે બપોરે એક વાગે થઈ. સ્થાનિક વહીવટીતંત્રનું કહેવું છે કે આ ઘટના સાથે જોડાયેલી વધારે જાણકારીનો તેમને ઇંતેજાર છે. 

વડા પ્રધાન નરેન્દ્ર મોદીએ આ દુર્ધટના પર દુ:ખ વ્યક્ત કર્યું છે. 

તેમણે ટ્વીટ કહ્યું છે કે તામિલનાડુના વિરુધુનગરમાં ફટાકડાની ફૅક્ટરીમાં આગની દુર્ઘટના દુખદ છે. આ દુ:ખના સમયમાં મારી સાંત્વના પરિવારોની સાથે છે. હું આશા રાખું કે ઘાયલ લોકો જલદી ઠીક થશે.

વડા પ્રધાન નરેન્દ્ર મોદીએ પ્રધાનમંત્રી રાષ્ટ્રીય રાહત કોષમાંથી મૃતકોના પરિવારને 2-2 લાખ રૂપિયાની આપવાની જાહેરાત કરી છે અને ગંભીર રીતે ઘાયલ લોકોને 50 હજાર રૂપિયા આપવાની જાહેરાત કરી છે.

નરેન્દ્ર મોદી ચીન સામે નતમસ્તક થઈ ગયા છે : રાહુલ ગાંધી

કૉંગ્રેસ નેતા રાહુલ ગાંધીએ શુક્રવારે પૂર્વ લદાખમાં ચીન સાથે ભારતની સમજૂતી મામલે મોદી સરકાર પર પ્રહાર કર્યો હતો. રાહુલે કહ્યું કે વડા પ્રધાન કાયર છે, એટલા માટે ચીન સામે કડકાઈથી પગલાં નથી લઈ શકતા.

આ પૂર્વે ગુરુવારે રક્ષામંત્રીએ રાજ્યસભા અને લોકસભામાં ચીન સાથે સરહદ પર ચાલી રહેલા તણાવ અને વિવાદ મામલે થયેલી સમજૂતી પર નિવેદન આપ્યું હતું.

રાજનાથસિંહે ગૃહમાં કહ્યું હતું, "મને ગૃહને એ જણાવતા ખુશી થઈ રહી છે કે અમારા દૃઢ ઇરાદા અને મજબૂત વાતચીતના ફળસ્વરૂપે ચીન સાથે પૅંગોગ લેકના ઉત્તર અને દક્ષિણ તટ પરથી સેના પાછી હઠાવવા સમજૂતી થઈ ગઈ છે."

રાહુલ ગાંધીએ કહ્યું, "પહેલાં તો...